
PRITARTA
Šiaulių miesto savivaldybės tarybos
2025 m.   d. sprendimu Nr. T- 


ŠIAULIŲ MIESTO SAVIVALDYBĖS IR UAB „LTINTUS“ INVESTICIJŲ ŠIAULIŲ PRAMONINIO PARKO VALSTYBINĖS ŽEMĖS SKLYPE
SUTARTIS

_____________ Nr. _______
Šiauliai


Šiaulių miesto savivaldybė, adresas: Vasario 16-osios g. 62, Šiauliai, atstovaujama 			 , kuris įgaliojimus įgijo prisiekęs Lietuvos Respublikos vietos savivaldos įstatymo nustatyta tvarka, Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T‑381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, ir UAB „Ltintus“, įm. kodas 132201382, adresas: Pročiūnų g. 14, LT‑77103 Šiauliai (toliau – Investuotojas), atstovaujama direktoriaus Tomo Vonžodo, veikiančio pagal bendrovės įstatus, toliau kartu vadinami Šalimis, o kiekvienas atskirai – Šalimi, sudarė šią investicijų Šiaulių pramoninio parko valstybinės žemės sklype sutartį (toliau – Investicijų sutartis).

 SKYRIUS


.	Investicijų sutartyje, jos prieduose, papildymuose, pakeitimuose ar papildomuose susitarimuose rašomos sąvokos turi žemiau nurodytas reikšmes, išskyrus atvejus, kai kitokią prasmę joms suteikia kontekstas.
.	Investicijos – visos pagal Investicijų sutartį Investuotojo atliekamos investicijos į žemės sklypą, kurios gali būti atliekamos bet kokia forma, tai yra statant pastatus ir kitus statinius, įrengiant įrenginius ir jiems reikalingą infrastruktūrą, įrengiant darbo vietas ir pan.
.	Šiaulių pramoninis parkas – Šiaulių pramoninis parkas, kurio ribos nustatytos ir patvirtintos Šiaulių miesto savivaldybės tarybos 2005 m. rugsėjo 29 d. sprendimu Nr. T-321 „Dėl Industrinio parko (teritorijos šalia Dubijos, Radviliškio, P. Motiekaičio gatvių) Šiauliuose detaliojo plano patvirtinimo“, Šiaulių miesto savivaldybės tarybos 2015 m. balandžio 16 d. sprendimu Nr. T-105 „Dėl Industrinio parko (teritorijos šalia Dubijos, Radviliškio, P. Motiekaičio gatvių) Šiauliuose detaliojo plano koregavimo patvirtinimo“, Šiaulių miesto savivaldybės tarybos 2015 m. birželio 25 d. sprendimu Nr. T-199 „Dėl Industrinio parko (teritorijos šalia Dubijos, Radviliškio, P. Motiekaičio gatvių) Šiauliuose detaliojo plano koregavimo“ pakeitimo“, Šiaulių miesto savivaldybės administracijos direktoriaus 2015 m. liepos 28 d. įsakymu Nr. A-941 „Dėl Industrinio parko (teritorijos šalia Dubijos, Radviliškio, P. Motiekaičio gatvių) Šiauliuose detaliojo plano koregavimo pakeitimo“, Šiaulių miesto savivaldybės administracijos direktoriaus 2017 m. balandžio 14 d. įsakymu Nr. A-547 „Dėl Industrinio parko (teritorijos šalia Dubijos, Radviliškio, P. Motiekaičio gatvių) Šiauliuose detaliojo plano koregavimo patvirtinimo“.
.	Žemės sklypas – Šiaulių pramoniniame parke esantis valstybinės žemės sklypas, kuris yra tinkamas Investuotojo investicijoms ir veiklai ir kuris, atsižvelgiant į Investicijų sutartyje nurodytas sąlygas, yra tinkamas Investuotojui. Žemės sklypo unikalus numeris 4400-3986-0450, adresas: Petro Motiekaičio g. 20, Šiauliai (sklypo planas pridedamas).
.	Žemės nuomos sutartis – tarp Nacionalinės žemės tarnybos prie Lietuvos Respublikos aplinkos ministerijos ir Investuotojo pasirašyta Valstybinės žemės nuomos sutartis su visais priedais ir vėlesniais jos pakeitimais.

 SKYRIUS


.	Investicijų sutarties dalykas – investavimas į žemės sklypą siekiant pastatyti 8000 m2 gamybinį ir sandėliavimo paskirties pastatą, skirtą plieno / aliuminio komponentų gamybai, skirtų daugiaaukščių namų statybai ir renovacijai.
.	Investicijų sutarties tikslas – nustatyti Šalių įsipareigojimus, kuriuos įgyvendinus, investicijos į žemės sklypą Šiaulių pramoniniame parke būtų atliktos Investicijų sutartyje numatytu mastu ir terminais.

 SKYRIUS


. Investuotojas įsipareigoja:
. investuoti ne mažiau kaip 1 850 000,00 eurų per pirmus trejus metus, o po 3 metų – dar 1 000 000,00 eurų į 2,9550 ha žemės sklypą;
. sukurti 35 naujas darbo vietas per ateinančius 7 metus (po 3 metų sukurti 15 naujų darbo vietų, dar po dvejų metų (po 5 metų nuo Investicijų sutarties įsigaliojimo dienos) dar 10 naujų darbo vietų, dar po dvejų metų (po 7 metų nuo Investicijų sutarties įsigaliojimo dienos) dar 10 naujų darbo vietų). Užtikrinti, kad sukurtose darbo vietose darbuotojai dirbtų iki Investicijų sutarties galiojimo termino pabaigos;
. mokėti darbo užmokestį, kuris būtų didesnis už vidutinį metinį darbo užmokestį (rodiklis „Šalies ūkis su individualiosiomis įmonėmis“) (bruto) Šiauliuose (remiantis naujausiais Valstybės duomenų agentūros pateikiamais duomenimis paraiškos pateikimo dieną);
. ne vėliau kaip per 24 mėnesius nuo Investicijų sutarties įsigaliojimo dienos gauti statybą leidžiantį (ar kitą pagal galiojančius teisės aktus išduotą dokumentą, leidžiantį pradėti statybos ir (ar) įrengimo darbus);
. ne vėliau kaip per 60 mėnesių nuo Investicijų sutarties įsigaliojimo dienos įvykdyti įsipareigojimus, susijusius su investicijomis, nurodytus 8.1–8.3 papunkčiuose;
. naudoti išsinuomotą žemės sklypą 6 punkte nurodytos infrastruktūros statybai, jos eksploatacijai ir Investicijų sutartyje numatytai veiklai vykdyti; 
. iki kiekvienų einamųjų metų kovo 1 d. pateikti Savivaldybės administracijos Ekonomikos skyriui ataskaitą apie sutartinių įsipareigojimų vykdymą praėjusiais metais (pirmoji ataskaita teikiama suėjus Investicijų sutarties 8.4 papunktyje numatytam terminui);
. praėjus 60 mėnesių terminui nuo Investicijų sutarties įsigaliojimo dienos, per 1 mėnesį pateikti Ekonomikos skyriui dokumentus, patvirtinančius padarytas investicijas ir sukurtų darbo vietų skaičių (pateikti ilgalaikio turto įregistravimą ir įdarbintų darbuotojų skaičių patvirtinančius dokumentus dėl darbuotojų įdarbinimo). Savivaldybė turi teisę tikrinti Investuotojo pateiktus dokumentus / duomenis;
. Savivaldybei raštu pareikalavus, per jos nurodytą terminą pateikti dokumentus, patvirtinančius Investuotojo vykdomus veiksmus, padarytų investicijų dydį, sukurtų darbo vietų skaičių ir kitą informaciją, kuri reikalinga tinkamam Investicijų sutarties vykdymui kontroliuoti;
. sudaryti sąlygas Savivaldybės administracijos darbuotojams susipažinti su pagal Investicijų sutartį Investuotojo vykdoma veikla išsinuomotame žemės sklype Šiaulių pramoniniame parke;
. Savivaldybei nustačius pažeidimų, pašalinti juos per nustatytą terminą, sumokėti žemės nuomos ir nekilnojamojo turto mokesčius kiekvienais metais už praėjusius metus teisės aktų nustatyta tvarka ir terminais, jeigu neįrodo, kad vykdo sutartinius įsipareigojimus;
. statydamas statinius ir kitą reikalingą infrastuktūrą, laikytis reikalavimų, kurie nustatyti ir Žemės nuomos sutartyje, ir Lietuvos Respublikos teisės aktuose;
. užtikrinti, kad vykdoma veikla visais atžvilgiais atitiktų Lietuvos Respublikos teisės aktų reglamentavimą. Su tokių reikalavimų vykdymu susijusios investicijos ir rizika tenka Investuotojui;
. savo sąskaita visą Investicijų sutarties galiojimo terminą organizuoti nuomininko infrastruktūros ir joje esančio nuomininko turto apsaugą ir tinkamą priežiūrą;
. užtikrinti, kad statinys (-iai) ir visa infrastruktūra būtų suprojektuoti ir pastatyti taip, kad jo (-ų) techniniai sprendiniai ir parametrai neprieštarautų statinio architektūros, aplinkos, visuomenės sveikatos saugos, trečiųjų asmenų interesams, kiek tai susiję su teritorijų ir žemėtvarkos planavimo procedūrų reglamentavimu ir specialiais architektūriniais reikalavimais;
. užtikrinti išnuomotame žemės sklype vykdomų darbų saugą, jų atitiktį galiojančių teisės aktų reikalavimams;
. visą Investicijų sutarties galiojimo terminą tinkamai ir laiku remontuoti išnuomotame žemės sklype pastatytus pastatus, statinius ir įrenginius ir imtis visų kitų būtinų veiksmų tam, kad minėti pastatai, statiniai ir įrenginiai būtų išlaikyti geros būklės, bet tuo neapsiriboti;
. savo sąskaita šalinti nelaimingų atsitikimų ir išnuomotame žemės sklype esančių statinių ir įrenginių avarijų pasekmes;
. tinkamai vykdyti su viešųjų ir komunalinių paslaugų teikėjais sudarytas sutartis, mokėti komunalinius mokesčius, įskaitant mokesčius už elektros energiją, vandens ir šilumos tiekimą, kitų paslaugų teikimą Investuotojo valdomai infrastruktūrai eksploatuoti, bet jais neapsiriboti.  Mokesčiai už bet kokias komunalines paslaugas nėra įskaičiuoti į žemės nuomos mokestį;
. gauti ir Investicijų sutarties galiojimo metu išlaikyti visas jo pasirinktai veiklai vykdyti būtinas licencijas ir leidimus.
. Investuotojas neturi teisės be išankstinio Savivaldybės raštiško sutikimo:
. leisti tretiesiems asmenims vykdyti pagal Žemės nuomos sutartį išnuomotame žemės sklype bet kokią ūkinę komercinę veiklą, taip pat suteikti teisę tretiesiems asmenims bet kokiu kitu būdu naudotis išnuomotu žemės sklypu, nei numatyta Investicijų sutartyje ir Žemės nuomos sutartyje;
. perleisti visas ar dalį savo teisių ir (arba) pareigų, kylančių iš Investicijų sutarties, įkeisti išnuomoto žemės sklypo nuomos teisę ar perduoti ją kaip turtinį įnašą bet kokiam trečiajam asmeniui ar kitaip suvaržyti Žemės nuomos sutartimi įteisintą žemės sklypo nuomos teisę;
. parduoti ar kitaip perleisti Investuotojui nuosavybės teise priklausančius pastatus, statinius ir įrenginius, esančius išnuomotame žemės sklype.
. Investuotojas turi teisę įstatymų nustatyta tvarka kreiptis dėl žemės sklypo įsigijimo nuosavybės teise tik su sąlyga, kad nuo Investicijų sutarties įsigaliojimo praėjo ne mažiau kaip 10 metų ir kad Investuotojas visą šį laikotarpį iki galo ir tinkamai vykdė Investicijų sutartyje prisiimtus įsipareigojimus.
. Savivaldybė įsipareigoja:
. Investuotojui pasirašius Investicijų sutartį, ne ilgiau kaip per 30 kalendorinių dienų pasirašyti Investicijų sutartį dėl ne aukciono būdu išnuomoto žemės sklypo Šiaulių pramoniniame parke;
. 10-ies (dešimties) metų laikotarpiui nuo Žemės nuomos sutarties įsigaliojimo dienos 100 proc. atleisti Investuotoją nuo žemės nuomos ir nekilnojamojo turto mokesčio (įvertinant, kad tai yra nereikšminga (de minimis) valstybės pagalba, jei Investuotojas atitinka pagalbos gavėjui taikomus reikalavimus), jeigu Investuotojas vykdo sutartinius įsipareigojimus, nustatytus Investicijų sutarties 8.1, 8.2 ir 8.3 papunkčiuose;
. kontroliuoti, kaip vykdomi Investicijų sutartyje nurodyti įsipareigojimai, o nustačiusi pažeidimų, reikalauti juos pašalinti arba inicijuoti Investicijų sutarties nutraukimą;
. kiekvienais metais iki kovo 1 d., gavusi Investuotojų sutartinių įsipareigojimų vykdymo ataskaitas, per 14 kalendorinių dienų su jomis susipažinti o, nustačiusi pažeidimų, reikalauti juos pašalinti, inicijuoti dokumentų, reikalingų mokesčių apskaitai ir administravimui, surinkimą ir pateikimą atsakingoms institucijoms arba inicijuoti Investicijų sutarties nutraukimą;
. Investuotojui pateikus dokumentus, patvirtinančius padarytas investicijas ir sukurtų darbo vietų (įdarbintų darbuotojų) skaičių, per 30 kalendorinių dienų susipažinti su dokumentais, onustačiusi pažeidimų, reikalauti juos pašalinti arba inicijuoti Investicijų sutarties nutraukimą;
. bendradarbiauti su Investuotoju ir pagal įstatymų nustatytus reikalavimus padėti ir suteikti Investuotojui visokeriopą paramą ir pagalbą, kurios gali reikėti Investuotojui greitai ir efektyviai atliekant investicijas.

 SKYRIUS


. Savivaldybė pareiškia ir garantuoja Investuotojui, kad:
. ji turi visas teises ir įgaliojimus sudaryti Investicijų sutartį ir vykdyti savo įsipareigojimus pagal ją, yra gavusi visus privalomus patvirtinimus ir įgaliojimus;
. žemės sklypas yra suteiktas Savivaldybei Lietuvos Respublikos Vyriausybės patikėjimo teise ir Savivaldybė turi teisę perduoti jį Investuotojui valdyti ir naudotis nuomos teise, vadovaudamasi Investicijų sutarties ir Žemės nuomos sutarties sąlygomis bei galiojančiais teisės aktais. Jei žemės sklypas patikėjimo teise priklauso Nacionalinei žemės tarnybai prie Aplinkos ministerijos (toliau – NŽT), Investuotojas Žemės nuomos sutartį pasirašo su NŽT.
. Investuotojas pareiškia ir garantuoja Savivaldybei, kad jis:
. yra tinkamai įsteigtas ir teisėtai veikiantis pagal Lietuvos Respublikos įstatymus;
. turi visas teises ir įgaliojimus sudaryti Investicijų sutartį ir vykdyti savo įsipareigojimus pagal ją, yra gavęs visus būtinus vidaus pritarimus ir sutikimus;
. yra susipažinęs su nereikšmingos (de minimis) valstybės pagalbos teikimo nuostatomis;
. iki Investicijų sutarties pasirašymo dienos (Investicijų sutarties pasirašymo diena laikoma data, kai Investicijų sutartį pasirašo paskutinė Šalis) turėjo galimybę tinkamai apžiūrėti išnuomojamą žemės sklypą ir jį apžiūrėjo; išnuomojamas žemės sklypas, nurodytas Investicijų sutarties 4 punkte, atitinka Investuotojo poreikius ir jis neturi jokių pretenzijų dėl išnuomojamo žemės sklypo būklės, kokybės ir (arba) kitokių charakteristikų. 

 SKYRIUS


. Kiekviena Šalis įsipareigoja išlaikyti Šalių sąlygų konfidencialumą ir neatskleisti jokios konfidencialios informacijos, išskyrus toliau nurodytus atvejus (ir tik tiek, kiek būtina):
. tai yra būtina padaryti pagal teisės aktus arba pagal kompetentingos valstybės institucijos nurodymą;
. tokiam atskleidimui raštu pritarė kita Šalis (toks pritarimas neturi būti duotas nepagrįstai).
. Investicijų sutarties 14 punkte numatytas konfidencialumo įsipareigojimas galioja ir Investicijų sutarties galiojimui pasibaigus.

 SKYRIUS


. Šalys įsipareigoja laikytis Investicijų sutarties ir Lietuvos Respublikos galiojančių įstatymų reikalavimų. Už jų nevykdymą arba netinkamą vykdymą Šalys atsako Lietuvos Respublikos įstatymų nustatyta tvarka.
. Jeigu Investuotojas nevykdo įsipareigojimų, nurodytų Investicijų sutarties 8.1, 8.2 ir 8.3 papunkčiuose, Investuotojui 11.2 papunktyje nurodytos lengvatos nesuteikiamos. Investuotojas turi sumokėti žemės nuomos ir nekilnojamojo turto mokestį nuo Žemės nuomos sutarties įsigaliojimo dienos.
. Visi ginčai, reikalavimai ar nesutarimai, kylantys iš Investicijų sutarties ar susiję su ja, taip pat visi ginčai dėl Investicijų sutarties galiojimo, aiškinimo ar pažeidimo sprendžiami Šalių derybų būdu. Jei Šalys derybų būdu neišsprendžia kilusių reikalavimų, nesutarimų ar ginčų, jie sprendžiami Lietuvos Respublikos teismuose Lietuvos Respublikos teisės aktų nustatyta tvarka.
 SKYRIUS


. Investicijų sutartis laikoma sudaryta, kai ją pasirašo paskutinė Šalis (paskutinės Šalies pasirašymo data) ir įsigalioja nuo Žemės nuomos sutarties įsigaliojimo dienos, kaip numatyta Žemės nuomos sutartyje, ir galioja 10 metų.
. Investicijų sutartis gali būti nutraukta abipusiu Šalių susitarimu arba vienašališkai, jei kita Šalis iš esmės pažeidžia Investicijų sutartį. Esminiu Investicijų sutarties pažeidimu yra laikoma:
. Investuotojo įsipareigojimų, nurodytų Investicijų sutarties 8.1–8.3 papunkčiuose, nevykdymas ar netinkamas jų vykdymas ar pažeidimų (trūkumų), vykdant šią Investicijų sutartį, nepašalinimas (neištaisymas) per nustatytą terminą. Šiuo atveju Investuotojui yra taikomos sankcijos, numatytos Investicijų sutarties 17 punkte; 
. Savivaldybės įsipareigojimų, nurodytų Investicijų sutarties 11.2 papunktyje, nevykdymas ar netinkamas vykdymas.
. Investicijų sutartis keičiama Šalių susitarimu, kuris sudaromas raštu ir yra neatskiriama Investicijų sutarties dalis. Investicijų sutarties 8.4 ir 8.5 (atitinkamai ir 8.8 papunktyje) papunkčiuose nustatyti terminai gali būti pratęsti ne ilgesniam kaip 12 mėnesių terminui, jei Investuotojas nurodo objektyvias tokio pratęsimo būtinumo priežastis. 
. Jeigu Investuotojas po Savivaldybės rašytinio įspėjimo per nustatytą terminą neištaiso sutartinių įsipareigojimų pažeidimų, Savivaldybė turi teisę vienašališkai nutraukti Investicijų sutartį, įspėjusi Investuotoją prieš 30 (trisdešimt) dienų, reikalauti Investuotojo sumokėti sumas, numatytas Investicijų sutarties 11.2 papunktyje, sutvarkyti žemės sklypą arba padengti Savivaldybės patirtas išlaidas dėl žemės sklypo sutvarkymo, jeigu Investuotojas jo nesutvarko.
. Be anksčiau išvardintų Investicijų sutarties nutraukimo pagrindų, Investuotojas turi teisę bet kada, nepasibaigus Investicijų sutarties terminui, vienašališkai nutraukti Investicijų sutartį, pateikęs įspėjimą Savivaldybės merui raštu, ne vėliau kaip likus 30 kalendorinių dienų iki Investicijų sutarties nutraukimo. Nutraukus Investicijų sutartį vienašališkai, vienašališkai nutraukta laikoma ir Žemės nuomos sutartis.
. Šalis gali nutraukti Investicijų sutartį, jeigu iki Investicijų sutarties įvykdymo termino pabaigos iš konkrečių aplinkybių gali numanyti, kad kita Šalis pažeis Investicijų sutartį (aplinkybės turi būti pagrįstos objektyviais įrodymais ir faktais). Apie Investicijų sutarties nutraukimą Šalis privalo informuoti raštu ne vėliau kaip prieš 30 kalendorinių dienų.
. Kai Investicijų sutartis yra nutraukiama dėl Investuotojo kaltės ar jo vienašališku pareiškimu apie Investicijų sutarties nutraukimą, Investuotojo sumokėtas nuomos mokestis ar kiti atlikti mokėjimai Savivaldybei pagal sudarytą Investicijų sutartį neturi būti grąžinami, o Investuotojas privalo sumokėti 11.2 papunktyje nurodytus mokesčius iki Investicijų sutarties nutraukimo (ir tuo atveju, kai buvo atleistas nuo mokesčių mokėjimo) ir savo sąskaita per protingą terminą, bet ne ilgiau kaip per 6 (šešis) mėnesius nuo Investicijų sutarties nutraukimo dienos nugriauti, išmontuoti ir (arba) kitaip pašalinti visus išnuomotame žemės sklype esančius ir Investuotojui priklausančius pastatus, statinius, įrenginius ar daiktus ir sutvarkyti išnuomotą žemės sklypą taip, kad jo būklė kaip įmanoma labiau atitiktų išnuomoto žemės sklypo būklę, buvusią Investicijų sutarties sudarymo dieną, arba atlyginti Savivaldybės patirtas išlaidas už žemės sklypo sutvarkymą, jeigu žemės sklypo nuomininkas jo nesutvarko, kaip nurodyta Investicijų sutartyje.
. Pasibaigus Investicijų sutarčiai ar Šalims nutraukus Investicijų sutartį prieš terminą, Savivaldybė neprivalo kompensuoti Investuotojui jokių išnuomotame žemės sklype pastatytų ar įrengtų pastatų, statinių ar įrenginių vertės (t. y. išpirkti iš nuomininko minėtų pastatų, statinių ar įrenginių).


 SKYRIUS


. Vykdydamos Investicijų sutartį Šalys įsipareigoja asmens duomenų tvarkymą vykdyti teisėtai, laikydamosi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
. Abi Šalys yra asmens duomenų valdytojos, kurios tvarko savo darbuotojų asmens duomenis teisėto intereso ir sudarytos darbo sutarties pagrindu. Kiekviena Šalis kitos Šalies pateiktus jos darbuotojų, įgaliotų asmenų ar kitų atstovų, taip pat kitų asmenų duomenis tvarkys Investicijų sutarties vykdymo, teisėto intereso tikslais ir juos atitinkančiais teisiniais pagrindais, siekiant pareikšti ieškinius ar kitus reikalavimus ar apsiginti nuo jų, taip pat siekiant įvykdyti Šaliai taikomuose teisės aktuose numatytas teisines prievoles.
. Šalys įsipareigoja įgyvendinti tinkamas organizacines ir technines priemones, užtikrinančias tvarkomų asmens duomenų apsaugą. Šalys užtikrina gautų asmens duomenų apsaugą nuo neteisėtos prieigos prie jų, nuo neteisėto atskleidimo, sunaikinimo, pakeitimo, nuo kitokio neteisėto asmens duomenų tvarkymo. Nurodytos priemonės turi užtikrinti iškilusią riziką atitinkantį saugumo lygį.
. Šalys asmens duomenis saugo ne ilgiau, nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimo terminas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų, arba kiek tai reikalinga Šalių teisėtiems interesams įgyvendinti ir apsaugoti. Nereikalingi asmens duomenys sunaikinami.
. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) einamos pareigos; (IV) įgaliojimų (atstovavimo) duomenys; (V) Šalių vardu ir interesais vykdomas susirašinėjimas ar kiti duomenys, suformuojami Investicijų sutarties vykdymo metu.
. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykiams valdyti, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Investicijų sutarties vykdymu.
. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduoda kitai Šaliai informaciją apie tolesnį duomenų tvarkytoją. Tokiu atveju Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos Investicijų sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
. Kiekviena Šalis įsipareigoja tinkamai informuoti savo darbuotojus ir kitus asmenis, kurie bus pasitelkti Investicijų sutarčiai su Šalimis vykdyti, apie jų asmens duomenų tvarkymą, vykdomą kitos Šalies Investicijų sutarties sudarymo ir vykdymo tikslais, pateikdama visą Reglamento 13 ar 14 straipsnyje nurodytą informaciją. Informuojančioji Šalis su anksčiau nurodyta informacija privalo supažindinti pasirašytinai arba el. paštu (jei pagal elektroninio pašto adresą įmanoma identifikuoti gavėją), išsaugoti su tuo susijusią informaciją ir, kitai Šaliai pareikalavus, ją nedelsdama pateikti.
. Šalys Investicijų sutartimi susitaria, kad po Investicijų sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Investicijų sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

. Kiekviena Šalis privalo teikti informaciją apie aplinkybes, kurios trukdo tinkamai vykdyti Investicijų sutartį raštu, per protingą laiką nuo aplinkybių kilimo.
. Siekiant išvengti abejonių, patvirtinama, kad Investicijų sutartis neapriboja Investuotojo teisių gauti kitų lengvatų, finansavimo ar kitų išmokų iš kitos Šalies, įskaitant valstybės institucijas.
. Jeigu bet kuri Investicijų sutarties nuostata ar jos taikymas yra visiškai arba iš dalies pripažinti ar laikomi negaliojančiais, niekiniais ar neturinčiais teisinės galios, Šalys turi pakeisti Investicijų sutartį taip, kad pasiektų, kiek tai įmanoma, tą patį ekonominį efektą. Jeigu Šalys nepakeičia Investicijų sutarties, negaliojanti, niekinė ar neturinti teisinės galios nuostata bus laikoma panaikinta, o likusios Investicijų sutarties nuostatos toliau visiškai galios. Siekiant išvengti abejonių, patvirtinama, kad bet kurios Investicijų sutarties nuostatos negaliojimas, neteisėtumas ar teisinės galios neturėjimas neturi įtakos bet kurios kitos Investicijų sutarties nuostatos galiojimui.
. Investicijų sutartis yra privaloma ir galioja kiekvienos Šalies teisių perėmėjui, bet negali būti perduodama bet kuriai iš Šalių be kitos Šalies išankstinio rašytinio sutikimo.
. Investicijų sutarčiai taikomi Lietuvos Respublikos įstatymai.
. Investicijų sutartis sudaroma dviem egzemplioriais lietuvių kalba po vieną egzempliorių kiekvienai Šaliai ir abu egzemplioriai turi vienodą teisinę galią arba, jei pasirašoma kvalifikuotais elektroniniais parašais, kiekviena Šalis turi Investicijų sutarties elektroninį nuorašą.

